google/wiki40b huggingface dataset:
Hazel Leach

Priser og utmerkelser

Flere komposisjoner av Leach har vært med i internasjonale konkurranser: "À la Mode" var i 1998 med på den Sardinske komposisjonskonkurransen "Scrivere in Jazz" der Menzione Speciale markert seg og "Cerasarda" fikk første premie på Scrivere i Jazz 2000. "Mabel' s Birthday" var premie vinneren av Julius Hemphill Awards 2000. 2002 ble hun invitert til MusicOmi som Komponist in Residence til New York City.
Cimetière du Montparnasse

Cimetière du Montparnasse (Montparnasse kirkegård) er en av Paris' fire store kirkegårder. Mange berømtheter, først og fremst franske kulturpersonligheter, ligger begravet her. Kirkegården ligger, som navnet angir, i bydelen Montparnasse, og ble åpnet for offentlig bruk 1824.
Welcome to Sillycone Valley

Welcome to Sillycone Valley er Lene Alexandra Øien sitt debutalbum utgitt i 2008. Albumet inneholder elleve låter, blant dem MGP-låten «Silicone Valley».
Arturo Lupoli

Klubblag

Arturo Lupoli startet sin fotballkarriere i ungdomsavdelingen til Parma. Sommeren 2004 var kontrakten hans over med den italienske klubben, og Lupoli takket samtidig ja til en kontrakt med Arsenal. På grunn av Lupoli sin unge alder måtte Arsenal betale en kompensasjonssum på £200 000 til Parma. 
Han debuterte for the Gunners den 27. oktober 2004 i en ligacupkamp mot Manchester City. Hans første mål for Londonklubben kom 9. november 2004 da han scoret to mål i en ligacupkamp mot Everton. Den 25. februar 2006 debuterte han for Arsenal i Premier League i en  kamp mot Blackburn Rovers. Lupoli stoppet på en ligakamp i 2005/06-sesongen, men han hadde i tillegg fire kamper i Carling Cup denne sesongen. I en avstemning på Carlings hjemmeside ble han kåret til det beste nye talent i denne turneringen. 
I august 2006 skrev Arturo Lupoli under på en låneavtale ut 2006/07-sesongen med Derby County. Lupoli spilte sin første kamp for Derby den 19. august 2006 i en ligakamp mot Norwich City, mens hans første mål for klubben fra Derbyshire kom 26. august 2006 da han scoret to av Derbys mål i 4-3 tapet mot Colchester United. Som Derbyspiller fikk Lupoli sitt første røde kort i fotballkarrieren den 20. september 2006. Dette skjedde i en ligacupkamp mot Doncaster Rovers. I en kamp i den engelske FA-Cupen den 6. januar 2007 mot Wrexham laget Arturo Lupoli sitt første hat-trick i sin fotballkarriere. Derby vant kampen 3-1 og med sine tre mål ble Lupoli den første spiller fra Derby County som laget et hat-trick siden Paul Simpson gjorde det samme i april 1996. Totalt scoret Lupoli 6 ligamål på 23 kamper for the Rams før han returnerte tilbake til Arsenal. 
Den 2. juli 2007 skrev Lupoli formelt under på en 5-årskontrakt med den italienske klubben Fiorentina, men det hadde vært kjent siden februar 2007 at han kom til å forlate Arsenal til fordel for den italienske klubben.

Landslag

Arturo Lupoli debuterte på det Italienske U-21 laget den 12. desember 2006 da Italia slo Luxembourg sitt U-21 lag 2-0. Kampen, som var en privatkamp, ble spilt i Vibo Valentia i Italia, og Lupoli laget Italias første mål i det 13. spilleminutt.
Philistina vollenhoveni

Utseende

En middelsstor, langbeint, brunlig gullbasse med litt bronseaktig glans. Hannen to rette, i spissen rundede horn i pannen. Hunnen er mindre uten horn. Dekkvingene har en opphøyd lengderibbe. Pronotum er bredest litt foran midten.

Utbredelse

Arten lever på Java.
Korset og springkniven

Korset og springkniven (The Cross and the Switchblade) er en amerikansk bok fra 1962. Forfatteren er predikant i pinsebevegelsen, David Wilkerson som forteller om sitt misjonsarbeid i gjengmiljø i New York, blant annet i kontakt med Nicky Cruz.
Boka ble filmatisert i 1970 i regi av Don Murray. Filmens skuespillere er blant annet Pat Boone og Erik Estrada.
Ludvig Nordström-prisen

Ludvig Nordström-prisen er en litterær pris på SEK 15 000 deles ut årlig. Annet hvert år går den til en journalist og annet hvert år går det til en novelleforfatter. Prisen ble opprettet i 1997 av Ludvig Nordström-selskapet, og er tilknyttet Härnösand. Det står i statuttene at det skal tilstrebes en jevn fordeling mellom kvinnelige og mannlige pristagere.
Øyvind Kleiveland

Liv og virke

Kleiveland er født og oppvokst på Osterøy. Han var aktiv innen friidrettsøvelsene kulestøt og diskoskast som ungdoms- og juniorutøver, og er per 2008 fortsatt innehaver av Osterøy ILs lagsrekorder i disse øvelsene.
Han er utdannet livvakt og arbeidet som vekter før han ble journalist for avisen Magazinet, og senere i sammenslutningen Dagen Magazinet. I forbindelse med at Magazinet den 10. januar 2006 trykket 12 karikaturtegninger av Muhammed fra Jyllands-Posten i Danmark, ble Kleiveland brukt som livvakt for redaktør Vebjørn Selbekk, som ble utsatt for trusler.
Høsten 2008 ble han engasjert som ungdomspastor i den lokale pinsemenigheten Regnbuen Kristne Fellesskap i Lørenskog.

«Jesus for Europe» og forfatterskap

Kleiveland er etablereren av misjonsforeningen «Jesus for Europe». Foreningen ledes av Øyvind Kleiveland, og har mest aktivitet i Polen.
Gjennom foreningen har Kleiveland gitt ut flere bøker, der salgsintektene har gått til foreningen. I 2002 gav han ut boka «Å følge jesus i det 21. århundret – En guide til frimodig kristen livsstil». Boken har forord av Jan-Aage Torp. I 2003 kom resultatet av hans andre forfatterskap, «Helbredelse gjennom århundrene», på eget forlag, der han presenterer en rekke kilder som omhandler helbredelser og tegn på under fra år 100 og frem til det 21 århundre. «Ikke vent til søndag» er tittelen på boken han publiserte i 2008.
Bangkok Post

Bangkok Post er en engelskspråklig dagsavis (og en tilhørende nett-avis ) som utgis i Bangkok, Thailand. Avisen ble første gang utgitt i 1946 (av Alexander MacDonald, en tidligere OSS-offiser, og Prasit Lulitanond).
Denne avisen, og The Nation, er de største engelsk-språklige nyhetsavisene i Thailand.
Thailand var i 1946 det eneste landet i Sørøst-Asia som hadde en sovjetisk ambassade. USAs ambassade ønsket en uberørt, men pro-amerikansk avis som delte deres synspunkter, og avisen ble derfor grunnlagt.

Bilag

Bilag til avisen på søndager, heter Spectrum, pr. februar 2010.
Cardiohypnodus

Utbredelse

Slekten er utbredt i Asia.
Oliver Postgate

Liv

Han var sønn av redaktøren Raymond Postgate, sønnesønn av latin-professoren John Percival Postgate, dattersønn av politikeren George Lansbury, og gjennom moren også søskenbarn med skuespilleren Angela Lansbury. Han gikk på privatskoler som barn, og ble i 1942 innrullert i Home Guard mens han studerte ved Kingston College of Art. Han søkte om fritak fra militærtjeneste, og tjenestegjorde med gårdsarbeid under krigen, etter at han først hadde sittet tre måneder i fengsel. Etter krigen var han i Røde korstjeneste i den okkuperte sonen i Tyskland.
Gjennom 1940- og 1950-årene hadde han ulike jobber, og tok også skuespillerutdanning.
Han giftet seg i 1957 med Prudence Myers. Hun hadde tre sønner fra før, og de fikk tre barn sammen. Etter at han ble enkemann i 1982 var han samboer med Naomi Linnell.
Selvbiografien Seeing Things utkom i 2000.
Vorning

Vorning er et sogn og kirkested i Viborg kommune i Danmark. Frem til 1970 lå sognet i Sønderlyng herred, deretter i Tjele kommune frem til 2007. Vorning kirke ligger midt i sognet, 4–5 km nord for landsbyen Hammershøj, 27 km nordøst for Viborg og 25 km nordvest for Randers. Steder i Vorning sogn er Holme, Hvidding, Hvidding Skovagre, Hvidding Sønderhede, Kæpsmark, Vorning og Vorning Grønning. 400–500 personer er bosatt i sognet.
Nit-Hak Håndballklubb

Nit-Hak Håndballklubb, stiftet 24. juni 1963, er en norsk håndballklubb fra Nittedal. Klubben spilte i eliteserien på herresiden fra 2002 til 2007. Laget har røde trøyer og svarte shortser.
Fylkesvei 8080

Fylkesvei 8080 går mellom Ruostefielbmá og Tanagård i Tana kommune. Veien er 8,6 km lang.
Frem til 2019 hadde veien betegnelsen fylkesvei 281.
Benz Double Phaeton

Benz Double Phaeton var en bilmodell som ble lansert av Karl Benz i 1905.
Modellen erstattet Benz Parsifal, som ble lansert i 1902. Bilen hadde en 3 162 cm³ motor med 18 hk (13 kW) ved 1400 rpm, og hadde en toppfart på 59 km/t.
Kontinuerlig deuteriums bakgrunnskorrektor

Innenfor analytisk kjemi er kontinuerlig deutetiums bakgrunnskorreksjon eller deuteriums BK ett grep for å rette for absorpsjon fra molekyler eller spredning fra partikler under atomabsorpsjonsspektorskopi (AAS).

Bakgrunnskorreksjon generelt

Bakgrunnskorreksjon er basert på følgende målinger:
tₜ: måler absorpsjon av analytt og bakgrunn (AA+BG)
tbg: måler bare bakgrunnen (BG)
Det korrigerte signalet vil være

Kontinuerlig deuteriums bakgrunnskorreksjon

Stråling fra HCLen og den kontinuerlige strålingskilden sendes vekselvis gjennom flammen/grafittovnen. Deuteriumslampe (D₂ benyttes i UV-området, og wolframlampe benyttes i den synlige området av e.m.s.
Flyveblad

Flyveblad, flygeblad eller løpeseddel er et papirark med opplysende eller agiterende innhold, trykket i mange eksemplarer. Det må kunne distribueres raskt.
I nyere tid blir flyveblad brukt som reklame, som politisk propaganda, og som opplysning i forskjellige saker, ofte av lokale bevegelser og organisasjoner. Flyveblad med reklameinnhold blir også ofte distribuert via posten, mens det opprinnelige flyvebladet ble spredt for hånd.
Under andre verdenskrig benyttet motstandsbevegelsene flyveblad for å spre informasjon og oppfordre til samhold eller aksjoner. Flyveblad ble også sluppet fra fly over fiendtlige områder for å informere sivilbefolkningen eller fiendtlige soldater - ofte med oppfordring til sistnevnte om overgivelse. Flyveblad fra motstandsbevegelsen ble etter hvert til illegale aviser, med nummerering.
Christian Ihle Hadland

Orkesterdebut og videre studier

15 år gammel fikk Hadland sin orkesterdebut med Kringkastingsorkestret. Senere har han også vært solist med Oslo Filharmoniske Orkester. Fra høsten 1999 studerte han med professor Jiří Hlinka, først privat og så senere ved Barratt Due musikkinstitutt i Oslo.

Konsertvirksomhet

Som solist har utmerket seg med samtlige norske symfoniorkestre, særlig høstet hans debut med Oslo Filharmoniske Orkester høsten 2005 stort bifall så vel blant publikum som i den riksdekkende pressen. Han er også en svært ettertraktet kammermusiker, og har samarbeidet med musikere som Henning Kraggerud, Lars Anders Tomter, Truls Mørk, Janine Jansen, Ivry Gitlis m.fl. 
Hadland er kjent som en meget dyktig akkompagnatør og akkompagnerte sopranen Renée Fleming under overrekkelsen av Nobels fredspris 10. desember 2006.

Innspillinger

Hans innspilling med verker av Bela Bartok med fiolinisten Annar Follesø og klarinettisten Björn Nyman i 2005 har høstet strålende omtaler i internasjonale musikktidsskrift og medier. Naxos-utgivelsen med verker av den norske komponisten Christian Sinding innspilt sammen med den norske fiolinisten Henning Kraggerud fikk glitrende mottakelser i norsk presse og ble sluppet internasjonalt høsten 2009. Han slapp sin solodebut på Simax i april 2010 med verker av "2010 jubilantene" Chopin og Robert Schumann.

Kammermusikkfestivalen i Stavanger

17. juli 2009 annonserte Kammermusikkfestivalen i Stavanger at Christian Ihle Hadland og den svenske klarinettisten Martin Fröst vil etterfølge Grieg Trio som kunstneriske ledere fra 15. september 2009.

Priser og utmerkelser

Av flere priser Hadland har vunnet, bør spesielt Rudolf Firkusny-konkurransen i Praha nevnes. Her vant Hadland en spesialpris i tillegg til førsteprisen. Spesialprisen ga Christian rett til en CD-innspilling, samt solistengasjement med det tsjekkiske radioorkesteret i Praha. Han har i tillegg vunnet Shell-prisen for 2004 og 2007, Kjell Bækkelunds ærespris i 2006, Den norske solistpris og De unges Lindemanpris i 2007.
Christian Ihle Hadland ble 16. november 2009 tildelt Statoils talentstipend innen klassisk musikk for perioden 2010-2013, verdt én million kroner.
Sammen med Erlend Skomsvoll og 1B1 fikk han Spellemannprisen 2014 i klassen klassisk for albumet Holberg Variations. Han har i tillegg vært nominert til Spellemannprisen 2013 for Mozart Piano Concertos nos. 21 and 22 sammen med Oslo-Filharmonien og Arvid Engegård, Spellemannprisen 2016 i for The Lark og Spellemannprisen 2018 for Christian Ihle Hadland plays Domenico Scarlatti, alle i klassen klassisk.
Landdag (historisk)

Landdag (historisk) (latin: dietas) var i senmiddelalderen og tidlig moderne tid stenderforsamlingen eller landskapsforsamlinger i tyske småstater. Det tyske ordet for en slik småstat er Land (flertall Länder).

Navnets opprinnelse og senere bruk

Da forsamlingene opprinnelig kun satt sammen én dag og forhandlet om saker som angikk landet, ble møtet kalt land – dag. Den latinske betegnelse dietas er på samme måte avledet av det latinske ord for dag, nemlig dies.
Navnet landdag gikk etterhvert over til folkerepresentasjonen i 1800-tallets tyske stater innen forbundet, på de østerrikske lands representative forsamlinger og videre til folkerepresentasjonen i de enkelte land i det tyske keiserdømme. En provinsiallanddag var landdagen i en prøyssisk provins. Finland hadde 1809–1906 en stenderlanddag og i perioden 1907–18 en folkevalgt landdag. 
Idag brukes brukes ordet landdag i Lichtensteins landdag, i de tyske landesparlamenter, i de Østerrikske landesparlamenter og i Sør-Tyrols landdag. 
Uttrykket er videreutviklet bl.a. i navnet på den svenske nasjonalforsamlingen Riksdagen og det tyske direktevalgte parlamentet Forbundsdagen.

Oppgaver

Landdagenes opprinnelige funksjon var å skrive ut skatter som fyrsten ikke kunne gjøre uten samtykke fra stenderne. Bakgrunnen var bl.a. at mange av fyrstedømmene på 1400-tallet hadde stor gjeld. Landdgenes oppgaver utviklet seg senere slik at den fikk medbestemmelse i andre saker. 
Medlemmene av landdagen ble valgt av stenderne, så spranget er langt til dagens folkevalgte parlamenter. Imidlertid utgjorde landdagen en motvekt til fyrsten og den kan i dette perspektiv sies å utgjøre en forløper til parlamentet slik vi kjenner det idag.
Lomatus

Utbredelse

Slekten ble beskrevet basert på et eksemplar fra nær Nagpur, India. Lokaliteten stammer fra sen Kritt, mellom 70 - 66 millioner år før nåtid.
Invasion U.S.A.

Handling

En stor gruppe terrorister fra Sovjet og Latin-Amerika forsøker å innta hele USA ved å skape panikk og spre terror. Ut av TV-skjermene over hele USA velter bilder av vold og terrorangrep. Folk strømmer ut på gatene i full forvirring, bomber eksploderer, terroren florerer i byene. Eks-CIA agenten Matt Hunter (Norris) synes å fremstå som myndighetenes eneste håp. Men Hunter har levd et tilbaketrukket liv i Floridas Everglades nasjonalpark og nekter å jobbe for CIA igjen. Samtidig med dette har terrorleder Rostov til stadighet mareritt om sitt forrige møte med Hunter, og bestemmer seg derfor for å drepe ham. Men da terrorbanden slår til mot hans bolig i sumpene og dreper hans beste venn, ombestemmer Hunter seg. Rostov får dermed en mektig fiende å hanskes med.

Om filmen

Den innbrakte $17,5 millioner på amerikanske kinoer.
Filmen fikk negativt omtale av den amerikanske filmkritikeren Roger Ebert, som blant skrev: «"Invasion U.S.A." is a brain-damaged, idiotic thriller, not even bad enough to be laughable». Den har bare fått 27% på Rotten Tomatoes (2011).

I Norge

Invasion U.S.A. ble ikke satt opp på norske kinoer, men i februar 1987 utgav Mayco en klippet versjon på video. Denne ble en av de meste utleide filmene våren 1987 og lå øverst på Videotoppen i slutten av mars.
Dagbladets anmelder gav filmen terningkast to. Nettsiden CINERAMA gav den kun terningkast en i 2005 og skrev blant annet følgende: «Er alt galt med denne historien kan man spørre seg, og svaret må nok bli ja. Nettopp på grunn av dette, så vil jeg faktisk anbefale filminteresserte i å se Invasion U.S.A.. Den kan stå som et oppslagsverk på hvordan ganske mange actionfilmer fra 80-tallet var, og om ikke annet så er det jo moro å se en kalkun av denne dimensjonen, spesielt hvis du vet om det på forhånd.».
Sergio Rico

Landslaget

1. juni 2016 fikk han sin første landskamp for Spania mot Sør-Korea.
Han ble tatt ut i Spanias EM-tropp til EM i Frankrike 2016.
Svarteboka (Rjukan Salpeterfabriker)

«Svarteboka» i Norges dokumentarv

Rjukan har en sentral plass i norsk industri- og arbeiderhistorie. «Svarteboka» synliggjør sider ved arbeidslivkultur og forholdet mellom arbeidere og arbeidsgivere under etableringen av vår moderne storindustri. Protokollen ble i 2012 innlemmet i Norges dokumentarv, et register over de viktigste dokumentene i norsk historie. Registeret er en nasjonal utgave av UNESCOs Verdensminne-program (Memory of the World), som skal bidra til å verne og tilgjengeliggjøre verdens dokumentarv, og fremstå som menneskehetens kollektive hukommelse.
Swan Hill

Historikk

Den første europeer i området var oppdageren Thomas Mitchell som slo leir ved Swan Hill 21. juni 1836. I årene etter vokste det frem ett lite tettsted i området, siden elva Murray var grunn nok til prammer. Dette var den eneste kryssingen i en radius på 100 km. I 1853 ankom den første hjuldamperen. Hjuldamperene var et viktig kommunikasjonsmiddel frem til jernbanen nådde frem til Swan Hill i 1890. Swan Hill fikk bystatus i 1965.
Slaget ved Toulon i 1707

Slaget ved Toulon ble utkjempet fra 29. juli til 21. august 1707 i Toulon i Frankrike under den spanske arvefølgekrigen. Under slaget ble en fransk og spansk styrke slått av en samlet styrke fra Østerrike, De forente Nederlanda, Savoie og Storbritannia.
I juli 1707 prøvde prins Eugene av Savoie å ta den franske marinebasen Toulon. Eugene hadde krysset Var den 11., og selv om han ble hindret av ineffektiviteten til Victor Amadeus II av Savoie nådde han fram til Frejus. Han var i kontakt med den britiske flåten under admiral Shovell den 16. august, Somlingen til Victor Amadeus bevirket flere forsinkelser, og ga hertugen av Berwick tid til å sende hjem forsterkinger fra Spania til marskalk René de Froulay de Tessé i Toulon før de allierte nådde fram (26. juli).
Den 14. august tok Tessé tilbake den viktige høyden Santa Catarina, som de allierte hadde stormet en uke tidligere, og Eugene, som fant retretten truende og så at han hadde liten sjanse til å ta Toulon, måtte gi opp forsøket sitt (22. august), og trakk seg tilbake til andre siden av Var. Han hadde da tapt 10 000 mann på forsøket. Shovell bombarderte den franske havnen før han evakuerte og klarte å senke to franske linjeskip og skade to andre hardt.
Det eneste gode resultatet for de allierte var at franskmennene hadde sunket hele skvadronen sin på mer enn 40 skip med mellom 50 og 110 kanoner hver i havnen for å hindre at fienden tok de. Kong Ludvig XIV gav ordre om å senke skipene og senere hente de opp igjen. Han var redd for at Royal Navy skulle sette skipene i brann. Tredekkerne lå slik til at bare det øverste dekket lå over vann. Mye av skadene de fikk viste seg derimot umulig å reparere, og det er antatt at den franske marinen mistet 15 linjeskip i handlingen, og dermed lar de engelskmennene ta over kontrollen av Middelhavet.
Joan Aiken

Liv

Hun ble født inn i en familie av forfattere, som datter av den amerikanske forfatteren Conrad Aiken og søster av forfatterne John Aiken og Jane Aiken Hodge. Moren Jessie MacDonald (1889-1970) var kanadisk; og giftet seg senere med ytterligere en forfatter: Martin Armstrong 1882-1974. Joan fikk hjemmeundervisning, og tok ikke høyere utdannelse. 
Hun fikk antatt sin første tekst hos BBCs Children's Hour da hun var 16 år gammel. Under andre verdenskrig arbeidet hun i de alliertes informasjonstjeneste United Nations Information Office fra 1943 til 1949. Hun giftet seg i 1945 med journalisten Ronald George Brown, men ble enke allerede i 1955, med to barn. På 1950-tallet arbeidet hun i redaksjonen av tidsskriftet Argosy, mens hun utga sine første samlinger av barnebøker. Etter suksessen med Wolves Chronicles ble hun fulltidsforfatter fra 1962.
Hun giftet seg med den amerikanske maleren Julius Goldstein i 1976. Hun ble utnevnt til Member of the Order of the British Empire i 1999.
Sammen med søsknene har hun utgitt et kort minneskrift over faren: Conrad Aiken Remembered (1989).

Bøker

Hun debuterte i 1953 med All You've Ever Wanted, en fantasyroman som fikk oppfølgeren More Than You Bargained For i 1955. I 1960 utkom The Kingdom and the Cave, som hun skrev da hun var 17 år gammel. 
Flere av hennes mest kjente bøker, som Wolves Chronicles, foregår i England på 1800-tallet, i en alternativ versjon av engelsk historie hvor den ærerike revolusjonen i 1688 aldri fant sted, hvor huset Hannover fremdeles er i opposisjon til det regjerende huset Stuart, USA er erobret av romerne, og hvor England er invadert av ulver som har kommet gjennom den nye kanaltunnelen. Aiken har også skapt en alternativ geografi, med et nytt «Channel district» i London. Førsteboka The Wolves of Willoughby Chase er et dramatisk, gotisk eventyr. Serien som helhet er inspirert av Charles Dickens både i miljø og typer, og blant personene i serien finnes cockneyheltinna Dido Twite og den onde guvernanten Miss Slighcarp. Dido introduseres i den andre boka i serien. Serien beskrives som «a series of comic pseudo-historical melodramas, profusely intensive and witty.»
I alt utga hun mer enn 100 bøker, hvorav 10-15 var antologier hun redigerte med andres tekster: dikt, fantasynoveller og dramatekster. Blant hennes bøker for voksne kan nevnes de seks bøkene som enten er videreføringer av Jane Austens bøker, eller Austens historier sett fra andre synsvinkler. De tretten bøkene om Arabal og Mortimer (1972-1995) er illustert av Quentin Blake. 
Hun fikk Guardian Children's Fiction Prize i 1968 for The Whispering Mountain fra Wolves Chronicles-serien, og Edgar Allan Poe Award i 1972 for Night Fall.
The Wolves of Willoughby Chase, den første av Wolves Chronicles-bøkene, ble filmet i 1989. På norsk finnes Ulvene på herregården (1988, The Wolves of Willoughby Chase) og noen dukketeatertekster.
Driva (bygd)

Driva er et bygdelag i Oppdal kommune i Trøndelag. Det ligger øst for elva Driva i Drivdalen, og 6 km sørvest for kommunesenteret Oppdal (Auna). Drivdalen oppvekstsenter ligger her. E6 passerer gjennom stedet. Det gjør også Dovrebanen, men Driva stasjon er nedlagt som stoppested. Stasjonen ble bygget tidlig på 1900-tallet, da Driva hadde vokst frem som et lite handelssted, først med småhandel på Lo og Rise, senere med Oppdals første samvirkelag.
Jochen Klepper

Liv

Klepper ble født i Bytom Odrzański i Schlesien som sønn av en lutersk prest. Han begynte først å studere teologi ved Universitetet i Wrocław, men hoppet av studiet for å bli radiojournalist i Berlin, før han kom i søkelyset til nazistpartiet for sitt ekteskap med Johanna Stein, en jødisk enke med to døtre. Han fikk sparken fra jobben sin i Berliner Funk i juni 1933,og fikk senere sparken fra et forlag i 1935. Han hadde skrever positivt om en prøyssisk konge og om forskjellen i forholdt til det daværende styresettet. Boken ble svært populær, og i mars 1937 mistet han lisensen han trengte for å få utgi bøkene sine. Han anket dette til Joseph Goebbels og skrev under anken med ordene «Heil Hitler», noe som gjorde at han fikk tilbake lisensen.
I desember 1940 ble han innkalt til hæren. Dette var kanskje på grunn av en tabbe i byråkratiet, da personer som var gift med jøder ikke skulle bli innkalt. Konen hans hadde blitt døpt, og de hadde en kirkelig bryllupsseremoni i 1938. Klepper var aldri i kamp, men tjenestegjorde i forsyningen i Bulgaria, Polen og Russland, før han ble dimittert for å ta seg av konen sin i 1942.
11. desember 1942, etter at Adolf Eichmann nektet å gi visum til deres andre datter, begikk alle tre selvmord med å åpne en gasskran. Jochen skrev i dagboken sin rett før de døde: «I kveld dør vi sammen. Over oss i det siste øyeblikket vårt, står bildet av den velsignede Jesus som omgir oss. Med dette i blikket avslutter vi livene våre». Etter deres død ble dagboken gitt av Jochens søster, Hildegard, til den allierte rettssaken mot Adolf Eichmann hvor den ble brukt som bevis mot ham (Sesjon 51).